Дзядуля, даражэнькі! Хачу паскардзіцца табе на праблему, якая навалілася на жыхароў вуліцы Бабруйская ў Рагачове: дарога, па ёй “захварэла” — пакрылася выбоінамі і ямкамі. Асаблівыя “ачагі хваробы”, выкліканай “вірусам” нядобрасумленнай работы рамонтнікаў, сканцэнтраваны ў двух месцах. Першы – у пачатку вуліцы, недалека ад маста цераз раку Друць: палова праезджай часткі такая разрытая і пакоцаная, быццам па ёй прайшоўся бульдозер. Вадзіцелям кожны раз прыходзіцца збаўляць ход машыны, каб аб’ехать гэтыя няўдобіцы. Другі — каля дома №13: тут таксама пасялілася “добрая” памяць аб нейкіх дарожных работах, аб чым нагадваюць разарваныя і аблезлыя ад часу астаткі чырвонай ленты, што некалі агароджвала месца работ.